Mynd / Mynd / Lóa Dagmar SmáradóttirDóttir Óperu frá Gýgjarhóli , Vala frá Efsta-Seli . Fræðsluhornið 04. desember 2019 Hryssur með heiðursverðlaun fyrir afkvæmi 2019 Þorvaldur Kristjánsson ábyrgðarmaður í hrossarækt - thk@rml.is Alls hlutu átta hryssur heiðursverðlaun fyrir afkvæmi á árinu en til að hljóta verðlaunin þarf hryssan að eiga að lágmarki fimm dæmd afkvæmi og vera með 116 stig í aðaleinkunn kynbótamatsins . Hérna fyrir neðan má lesa um þær hryssur sem náðu þessum merka áfanga á árinu , aðaleinkunn þeirra í kynbótamatinu , ásamt umsögn um afkvæmin . Prýði frá Ketilsstöðum og Fold frá Auðsholtshjáleigu eru báðar með 119 stig og eru því í öðru sæti en aukastafir skilja að hryssur í fjórða til sjöunda sæti . Sonur Eldingar frá Torfunesi , Eldur frá Torfunesi . Mynd / Worldfengur.com Elding frá Torfunesi – 123 stig Faðir : Djáknar frá Hvammi Móðir : Röst frá Torfunesi Elding frá Torfunesi gefur hross í rúmu meðallagi að stærð með mjúkan og reistan háls . Þau eru langvaxin og jafnvægisgóð i byggingu , með sterka fótagerð og góðan prúðleika . Afkvæmin eru mjúk og rúm alhliða hross með virkjamiklar hreyfingar , tölt og brokk er takthreint og skrefmikið en hægt stökk oft fjórtaktað og fetið skrefstutt , skeiðgeta er úrval . Elding gefur mýktarhross með mikla ganghæfni og þjálan vilja , hún hlýtur heiðursverðlaun fyrir afkvæmi og fyrsta sætið . Fold frá Auðsholtshjáleigu . Mynd / Worldfengur.com Fold frá Auðsholtshjáleigu – 119 stig Faðir : Skorri frá Blönduósi Móðir : Fjöður frá Ingólfshvoli Fold frá Auðsholtshjáleigu gefur hross í meðallagi að stærð með góða frambyggingu og öfluga yfirlínu ; hálsinn er reistur og mjúkur , bakið er breitt og vöðvafyllt og lendin öflug . Þau eru myndarleg , léttbyggð og fótahá . Fætur eru með öflugar sinar en oft útskeifir að framan , hófar eru efnismiklir . Afkvæmi Foldar eru flugviljug , reist og fara vel í reið . Töltið er takthreint , mjúkt og rúmt , brokkið er í rúmu meðallagi og skeiðið ferðmikið . Stökkið er yfirleitt rúmt og hátt . Fold gefur framfalleg myndarhross með góða ganghæfni , hún hlýtur heiðursverðlaun fyrir afkvæmi og annað sætið . Prýði frá Ketilsstöðum . Mynd / Worldfengur.com Prýði frá Ketilsstöðum – 119 stig Faðir : Númi frá Þóroddsstöðum Móðir : Hlín frá Ketilsstöðum Prýði frá Ketilsstöðum gefur framfalleg hross með mjúkan háls og háar herðar , bak og lend vantar vöðvafyllingu og lendin er fremur gróf . Afkvæmin eru oftar myndarleg á velli , fætur eru yfir meðallagi hvað gerð og réttleika varðar og afkvæmin eru prúð á fax og tagl . Prýði gefur rúm og skrefmikil alhliða hross , þau eru getumikil á gangi , ásækin í vilja og fara vel í reið . Prýði hlýtur heiðursverðlaun fyrir afkvæmi og annað sætið . Dóttir Óperu frá Gýgjarhóli , Vala frá Efsta-Seli . Mynd / Lóa Dagmar Smáradóttir Ópera frá Gýgjarhóli – 118 stig Faðir : Kolskeggur frá Kjarnholtum I Móðir : Gáta frá Gýgjarhóli Ópera frá Gýgjarhóli gefur hross í meðallagi að stærð með skarpt og þurrt höfuð , hálsinn er hátt settur og lendin er öflug . Þau eru oftar fótahá og myndarleg . Prúðleiki á fax og tagl er ekki mikill . Þau eru fremur fjölhæf alhliða hross ; töltið er takthreint og mjúkt , brokkið er skrefmikið en mætti vera jafnara , skeiðið er takthreint og ferðmikið . Afkvæmin eru viljug og þjál . Ópera gefur prýðilega gerð hross , flugvökur og fylgin sér , hún hlýtur heiðursverðlaun fyrir afkvæmi og þriðja sætið . Vænting frá Hruna . Mynd / Worldfengur.com Vænting frá Hruna – 116 stig Faðir : Aron frá Strandarhöfði Móðir : Þrá frá Kópareykjum Vænting frá Hruna gefur hross í rúmu meðallagi að stærð , fríðleiki á höfuð er í meðallagi en frambygging heldur góð með háum herðum , bak og lend er vöðvafyllt og lendin er löng , fótahæð er yfir meðallagi og afkvæmin eru langvaxin . Fætur hafa öflugar sinar og mikil sinaskil og hófar eru vel gerðir . Prúðleiki er í tæpu meðallagi . Vænting gefur yfirveguð og vel viljug alhliða hross , töltið er takthreint , brokkið er skrefmikið en fremur sviflítið og skeiðið er öruggt og ferðmikið , stökkið er ferðgott en heldur sviflítið og fetið misjafnt . Vænting gefur prýðilega gerð , viljug og geðprúð alhliða hross , skeiðið best , hún hlýtur heiðursverðlaun fyrir afkvæmi og fjórða sætið . Pandra frá Reykjavík . Mynd / Worldfengur.com Pandra frá Reykjavík – 116 stig Faðir : Kolfinnur frá Kjarnholtum I Móðir : Perla frá Ölvaldsstöðum Pandra frá Reykjavík gefur hross í rúmu meðallagi að stærð . Sköpulag er þokkalegt og yfirlínan er best ; mýkt í hálsi og sterk baklína . Afkvæmin eru prýðis reiðhross , töltið er jafnan gott , takthreint og skrefmikið , brokkið er í rúmu meðallagi , þau stökkva af krafti og skeiðið er takthreint og skrefmikið sé það fyrir hendi . Þau hafa góðan reiðvilja og fara myndarlega í reið . Pandra gefur ganghrein reiðhross með sterka yfirlínu , hún hlýtur heiðursverðlaun fyrir afkvæmi og fimmta sætið . Önn frá Ketilsstöðum . Mynd / Worldfengur.com Önn frá Ketilsstöðum – 116 stig Faðir : Hrímfaxi frá Hvanneyri Móðir : Oddrún frá Ketilsstöðum Önn frá Ketilsstöðum gefur hross í tæpri meðalstærð , sköpulag er misjafnt að gerð en yfirleitt eru þau reiðhestsleg með sterka yfirlínu , mjúkan háls og háar herðar . Afkvæmin eru öflug á gangi , með skil á milli gangtegunda og góðan fótaburð . Töltið er jafnan afar gott , brokkið takthreint og hreyfingamikið og skeiðið sniðfast . Þau eru ásækin í vilja og hafa orkumikla útgeislun . Önn hlýtur heiðursverðlaun fyrir afkvæmi og sjötta sætið . Sonur Eldingar frá Haukholtum , Apollo frá Haukholtum . Mynd / Hrafnhildur Helga Guðmundsdóttir Elding frá Haukholtum – 116 stig Faðir : Hrynjandi frá Hrepphólum Móðir : Fjöður frá Haukholtum Elding frá Haukholtum gefur hross í rúmu meðallagi að stærð , þau eru með langan og reistan háls , sterka yfirlínu og eru fótahá og myndarleg . Fótagerð og prúðleiki er í tæpu meðallagi en hófar eru efnismiklir . Afkvæmi Eldingar eru skrefmikil og hágeng , töltið er jafnan afar gott ; takthreint , mjúkt og hreyfingafallegt , brokkið skrefmikið og þau stökkva af krafti . Flest búa yfir nokkurri vekurð . Elding gefur framfalleg stólpahross sem fara vel í reið og búa yfir þjálum vilja , hún hlýtur heiðursverðlaun fyrir afkvæmi og sjöunda sætið .